I dag kan vi se vores favoritprogrammer når som helst og hvor som helst. Nye tider fordrer nye audiovisuelle regler for at beskytte børn og forbrugere.

Som følge af EU's ajourføring af reglerne for audiovisuelle medietjenester kommer traditionelt tv og nye tjenester, såsom on-demand udsendelser, til at konkurrence på lige vilkår. Videodelingsplatforme vil også for første gang være omfattet af regler, der sikrer, at seere og navnlig mindreårige er bedre beskyttet mod voldeligt eller skadeligt indhold eller hadefuld tale.

De nye regler tilsigter også at øge den kulturelle mangfoldighed og fremme europæisk indhold ved at indføre en kvote på mindst 30 % europæisk indhold i kataloget for udbydere af on-demand audiovisuelle medietjenester.

Rådet vedtog det nye direktiv 6. november. Dette er sidste trin i lovgivningsprocessen.

Det nye direktiv ændrer et eksisterende direktiv om udbud af audiovisuelle medietjenester fra 2010. Siden da har markedet for audiovisuelle medietjenester udviklet sig markant. Den hurtige teknologiske udvikling har medført nye typer tjenester, seervanerne har ændret sig og brugergenereret indhold har fået større betydning. De retlige rammer ajourføres nu, så de tager højde for denne udvikling.

De næste skridt

Direktivet træder i kraft på tyvendedagen efter offentliggørelsen i EU-Tidende. Medlemsstaterne har 21 måneder til at gennemføre det i national lovgivning.